**Január 31-én lejár az élelmiszerlánc-felügyeleti díj**

**befizetésének határideje**

**A Nemzeti Élelmiszerlánc-biztonsági Hivatal (Nébih) felhívja az érintettek figyelmét, hogy a 2019. évi bevalláshoz kapcsolódó felügyeleti díj második részletének fizetési határideje 2020. január 31. napja. A díj átutalása kizárólag az e célra elkülönített fizetési számlára teljesíthető.**

A fizetési értesítő elérhető és letölthető a Nébih portálon található bevallási felületről ([Ügyfélprofil](https://upr.nebih.gov.hu/login;jsessionid=bTPh+IQj9rly8pODTA21xj-5.undefined)).

A hivatal kéri a befizetőket, hogy a második részlet összegét a Nébih **10032000-00289782-30006016** számú elkülönített fizetési számlájára szíveskedjenek utalni. Lényeges továbbá, hogy az utalás közlemény rovatában tüntessék fel a második részlethez tartozó bizonylatszámot, valamint a bevalló adószámát vagy adóazonosító jelét!

Az érintettek további kérdéseikkel a Nébih felügyeleti díj ügyfélszolgálatához fordulhatnak a 06-1/336-9024-es telefonszámon, valamint a felugyeletidij@nebih.gov.hu e-mail címen.

A témával kapcsolatban további hasznos információk olvashatók a [Nébih honlapján](http://portal.nebih.gov.hu/felugyeleti-dij).

2020. január 28.

Nemzeti Élelmiszerlánc-biztonsági Hivatal